Diari Oficial de la Generalitat Valenciana


Sumari del DOGV 9334, del 09-05-2022 (2022/3786)

RESOLUCIÓ de 2 de maig de 2022, del síndic major, per la qual s'ordena publicar l'Acord de 27 d'abril de 2022, del Consell de la Sindicatura de Comptes de la Comunitat Valenciana, relatiu a la retroactivitat del nomenament de funcionària de carrera.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3786


Data del document
:   02-05-2022

Organisme emissor
:   Sindicatura de Comptes

Tipus de document
:   Resolució

Anàlisi jurídica

RESOLUCIÓ de 2 de maig de 2022, del síndic major, per la qual s'ordena publicar l'Acord de 27 d'abril de 2022, del Consell de la Sindicatura de Comptes de la Comunitat Valenciana, relatiu a la retroactivitat del nomenament de funcionària de carrera. [2022/3786]  
El Consell de la Sindicatura de Comptes de la Comunitat Valenciana, en la reunió celebrada el dia 27 d'abril de 2022, ha adoptat acord relatiu a la retroactivitat del nomenament de Raquel Romeu Burgos com a funcionària de carrera, amb el contingut literal que consta en l'annex I.  
  
En compliment del que estableix aquest acord, s'ordena la seua publicació en el DOGV i en el BOCV.  
En l'annex II figura, una vegada actualitzada amb el nou nomenament, la relació definitiva de les persones aspirants que en la convocatòria 01/2017 han resultat nomenades, pel torn d'accés lliure, funcionàries de carrera, com a ajudants d'auditoria, en llocs de treball corresponents a la modalitat de corporacions territorials i d'altres ens públics, subgrup A2, sector d'administració general.  
  
València, 2 de maig de 2022.- El síndic major: Vicent Cucarella Tormo.  
  
  
  
ANNEX I  
  
L'Acord del Consell de la Sindicatura de Comptes de 7 d'abril de 2021 va ordenar determinades actuacions en execució de la Sentència núm. 863/2020, de 30 de desembre, de 2020, de la Sala Contenciosa Administrativa, Secció 2a, del Tribunal Superior de Justícia de la Comunitat Valenciana, la part dispositiva de la qual va establir que «s'anul·len les resolucions contra les quals es recorre per no ser conformes a dret en el sentit de reconéixer a la demandant com a qualificació de l'exercici pràctic per ella realitzat una nota de 15,50 punts, i reconéixer el seu dret a ser inclosa en la relació publicada el 13.04.2018 d'opositors, i continuar per a ella el procediment selectiu».  
En compliment de l'acord mencionat, i una vegada que va tindre lloc la continuació del procediment selectiu per a la demandant, en el qual l'aspirant va obtindre la puntuació total de 72,85 punts, es va nomenar funcionària de carrera de la institució la Sra. Raquel Romeu Burgos, en els termes expressats en l'Acord del Consell de 22 de juny de 2021 (DOGV 9119, 2 de juliol de 2021, i BOCV 178, de la mateixa data).  
En relació amb l'excepció continguda al final de la part dispositiva de la decisió, cal assenyalar que la recurrent ha seguit prestant serveis a la Sindicatura de Comptes, com a funcionària interina, i ha percebut els havers corresponents a la plaça durant tot el període a què fa referència la resolució de la Sala.  
Quant a la data d'efecte del nomenament, s'ha de tindre en compte que la resta de candidats nomenats funcionaris de carrera pel torn lliure en la convocatòria 01/2017 prengueren possessió dels corresponents llocs de treball el dia 16 de juliol de 2018.  
En conseqüència, el Consell de la Sindicatura de Comptes de la Comunitat Valenciana, atesa la proposta del lletrat director de l'assessoria jurídica i de conformitat amb les atribucions conferides per l'article 19.c de la Llei 6/1985, d'11 de maig, de Sindicatura de Comptes, acorda:  
1. Declarar que els efectes del nomenament de Raquel Romeu Burgos com a funcionària de carrera de la Sindicatura de Comptes, efectuat per l'Acord del Consell de 22 de juny de 2021, es retrotrauen al dia 16 de juliol de 2018.  
2. Publicar aquest acord en el DOGV i en el BOCV.  
3. Notificar aquest acord a la interessada i a la Sala Contenciosa Administrativa, Secció 2a, del Tribunal Superior de Justícia de la Comunitat Valenciana.  
4. Contra aquest acord, que posa fi a la via administrativa, es pot interposar potestativament i amb caràcter previ un recurs administratiu de reposició davant el mateix òrgan que el va dictar, en el termini d'un mes (articles 123 i 124 de la Llei 39/2015, d'1 d'octubre, del procediment administratiu comú de les administracions públiques), o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. No obstant això, es pot interposar qualsevol altre recurs o promoure's incident d'execució de sentència, si s'estima procedent. Tot això de conformitat amb el que s'estableix en els articles 10, 46 i 109 de la Llei 29/1998, de 13 de juliol, reguladora de la jurisdicció contenciosa administrativa.  
  
  
  
ANNEX II  
  
Cognoms i nom DNI Puntuació  
Escrivá Alonso, Ana María ?..996Z 80,53  
Muñoz Arriaga, Inmaculada ?..595D 78,13  
Romeu Burgos, Raquel .....859J 72,85  
González Virgidano, Raquel ?..653S 67,73  
Edú Valero, Vicente Damián ?..200M 60,27  
Bellido Estellés, José Miguel ?..330V 56,26